Bag‘dodda yana ikkita portlash yuz berdi, qurbonlar soni 20 kishidan oshdi

Bag‘dod ichida va tashqarisida 30-may, dushanba kuni yana ikkita portlovchi qurilma ishga tushdi, deb yozadi “RIA Novosti”.

Reuters politsiyaga va sog‘liqni saqlash sohasidagi manbalariga tayanib xabar berishicha, ketma-ket portlashlar natijasida halok bo‘lganlar soni 20 kishidan oshdi, 50 kishi jarohatlar oldi.
Avvalroq portlovchi vositalar bilan to‘ldirilgan avtomobil dushanba kuni Bag‘dodning shialar yashaydigan tumanida portlagani xabar berilgan edi. Shuningdek, Tarmiya shahrida hamda shialarning Madinat-as-Sadr tumanida ham portlovchi qurilmalar ishga tushgan.